મેં ઍક્ટિંગ નથી છોડી. જો હું અભિનય કરવાનું છોડી દઉં તો કઈ રીતે મારો જીવનખર્ચ કાઢી શકું? જોકે એ વાત સાચી છે કે મેં કૅમેરાની સામે કામ કરવાનું છોડી દીધું છે. કૅમેરાની સામે ઍક્ટિંગ કરતી વખતે આંતરિક વ્યગ્રતા અનુભવાય છે અને જો એમાં નામ અને દામ ન મળતાં હોય તો દુનિયાની કોઈ પણ વ્યક્તિ ક્યારેય કૅમેરાની સામે કામ કરવાનું પસંદ નહીં કરે. હાલના તબક્કે મને થિયેટરમાં કામ કરવાનું વધુ ગમે છે.